Leslie Feinberg

**Leslie Feinberg** (Kansas City 1949ko irailaren 1a – Syracuse 2014ko azaroaren 15a)  AEBtako mari-mutil, zuri anti-arrazista, langile klasekoa, judu sekularra, transgeneroa, lesbiana, komunista iraultzailea eta ‘transgeneroen askapena’ kontzeptu marxista gisa teorizatu zuen idazlea izan zen.

1993an *Mari-mutil handi baten bluesa* eleberria argitaratu zuen (jatorrizko izenburua, *Stone Butch Blues*) eta 1996an *Borrokalari transgeneroak: Historia eginez, Joana Arc-ekotik Dennis Rodman-enganaino* fikziozkoa ez den lana (jatorrizko izenburua, *Transgender Warriors. Making History from Joan of Arc to Dennis Rodman*)*.* Haren idazkiak, bereziki aipatutako biak, oinarri izan ziren genero-ikasketen terminologiarako eta ezagutzarako, eta tresna izan ziren gai horiek publiko zabalari ekartzeko.

## Idazlanak 
Feinbergen lehenbiziko nobelak, 1993ko *Mari-mutil handi baten bluesa* (*Stone Butch Blues*) liburuak, Lambda literatur saria irabazi zuen, eta, 1994an, Ameriketako Liburutegi Elkartearen Gay eta Lesbianen Liburuen saria. Liburuak baditu antzekotasunak Feinbergen biziarekin, langile klaseko mari-mutil lesbiana zen aldetik, baina liburua ez da autobiografikoa. Bigarren eleberria, *Drag King Dreams*, 2006an argitaratu zen.

Fikziozkoak ez diren liburu hauek idatzi zituen: *Trans Liberation: Beyond Pink or Blue*, 1998koa, eta *Borrokalari transgeneroak: Historia eginez, Joana Arc-ekotik Dennis Rodman-enganaino* (*Transgender Warriors: Making History from Joan of Arc to Dennis Rodman*), 1996koa. 2009. urtean argitaratu zuen *Rainbow Solidarity in Defense of Cuba*: kazetaritzako 25 artikuluren bilduma.

*Mari-mutil handi baten bluesa* eta *Borrokalari transgeneroak* euskarara ekarri ditu Fermin Zabalza eta Katakrak-ek argitaratu ditu.

### Lanen sipnosia 
-Borrokalari transgeneroak:  Sexuak eta generoak historian izan duten lekuaz, eta klasearekin, naziotasunarekin, arrazarekin eta sexualitatearekin dituzten erlazioez mintzatzen da.

-Mari mutil handi baten bluesa:  1970eko hamarkadako AEBetan bizitako mari-mutil lesbiana baten bizitza kontatzen du. Genero identitatea da gai nagusia, eta eleberrian agertzen da garai hartan AEBetan LGTB+ jendearen kontra zegoen errepresio bortitza. Horretaz gain, beste hainbat borroka agertzen eta nahasten dira: feminismoa, arrazakeriaren kontrako mugimendua, langileen klase-borroka…

-Drag King Dreams: Istorioa 2001eko Irailaren 11n New Yorkek pairatutako atentatuaren garaian kokatzen da. Protagonistak bere sexu orientazio, klase soziala eta genero adierazpenagatik pairatu duen bortizkeria dela eta, isolatu egin da. Baina bere lagunek pairatzen duten bortizkeria, desagerpenak eta torturak inplikatzera bultzatuko dute.

## Bizitza 
Feinberg Kansas Cityn (Misurin) jaio zen eta Bufalon (New York) hazi zen, langile klaseko familia judu batean. 14 urterekin errotulu denda batean lanean hasi zen. “Bennett High School” a utzi zuen. Hala ere, diploma bat jaso zuen. Garai horietan Bufaloko taberna gayak maiztasunez bisitatzen hasi zen. Aldi berean, soldata baxuko behin behineko lan ugari egin zituen, hala nola platerak garbitu, itsasontziak garbitu, keinu-hizkuntzaren interpretea izan, datu medikoak sartu, PVC hodien lantegi batean langile izan eta liburu koadernaketan lan egin. 20 urte bete zituenean, Palestinaren aldeko manifestazio batean Workers work Party alderdi kide batzuk ezagutu zituen eta alderdiaren Bufaloko atalera batu zen. New Yorkera bizitzera joan ostean, Feinbergek, Workers work party alderdiaren izenean, urte askotan zehar gerraren kontrako, arrazakeriaren kontrako eta langile klasearen aldeko manifestazioetan parte hartu zuen. Arrazakeriaren kontrako martxan (Boston, 1974), IHESAri buruzko bira nazional batean (1983-84) eta KKKren kideen kontrako mobilizazioetan (Atlanta, 1988)1 besteak beste.

70eko hamarkadan bere lehenengo testuak argitaratu zituen. Workers World alderdiaren kide bezala, 15 urtetan zehar alderdiaren egunkarian preso politikoen inguruko orrialdea argitaratu zuen, eta 1995 urtean, erredakzio buru bihurtu zen.

Feinbergen lehenengo eleberria *Stone Butch Blues* (1993) izan zen. Lambda sari literarioa eta 1994ko liburutegi elkarte Amerikarraren liburu gay lesbiana saria irabazi zituen. Nahiz eta antzekotasunak egon Feinbergen benetako bizitzarekin, liburua ez da autobiografikoa. Bere bigarren eleberria, *Drag King Dreams,* 2006 urtean argitaratu zen.

Transgender Warriors liburuan, “transgenero” oso era zabalean definitu zuen; “generoaren muga kulturalak zeharkatzen duten pertsonek”, eta bere sailkapenaren barruan mari-mutilak, gerra garaian lana aurkitzeko edo bizirauteko gizon gisa agertzen ziren emakumeak (passing women) eta drag queenak.

Feinbergen LGBT kolektiboaren historiari buruzko idatziak, “Lavender & Red”, Workers World egunkarian agertu ziren maiz. Feinbergek Ministeriorentzat Starr King eskolaren ohorezko doktoretza jaso zuen justizia soziala eta transgeneroen alde egindako lanagatik.

2008 urtean Lyme gaixotasuna diagnostikatu zioten. kaparrek kutsatzen duten gaixotasuna da. 2000. Hamarkadan, klase kontzientzia eta desgaitasuni buruzko artea sortu zuen eta gaiari buruz idatzi zuen.

Feinbergek horrela deskribatu zuen bere burua: “arrazakeriaren kontrako komunista zuri bat, lngile klasekoa, judu sekularra, transgeneroa, lesbiana, feminista eta iraultzailea”

Julie Enszner, Feinbergen lagunaren arabera, batzuetan Feinberg gizon gisa agertu zen, segurtasun kontuengatik.

Feinbergen emaztea, Minnie Bruce Pratt, Syracuseko (New York) unibertsitatean irakasle izan zen. Feinberg eta Pratt 2011n ezkondu ziren. 1990ko hamarkadan elkarrekin Camp Transean parte hartu zuten.

Feinberg 2014ko azaroaren 15ean hil zen, kaparrek kutsatutako infekzioen konplikazioak eraginda. Esaten da Feinbergen azken hitzak “iraultza azkartu” izan zirela.

## Ibilbide politikoa 
Feinberg Munduko Langileen Alderdiko kidea zen.

## Bibliografia 
* *Transgender Liberation: A Movement Whose Time Has Come*. World	View Forum, 1992. .
* *Stone Butch Blues*. San Francisco: Firebrand Books,	1993. .
* *Transgender Warriors: Making History from Joan of Arc to Dennis	Rodman*. Boston: Beacon Press, 1996. .
* *Trans Liberation: Beyond Pink or Blue*. Beacon Press,	1999. .
* *Drag King Dreams*. New York: Carroll & Graf,	2006. .
* *Rainbow Solidarity in Defense of Cuba*. New York: World View	Forum, 2009. .

## Kanpo estekak 
* Transgender Warrior, Leslie Feinbergen webgune ofiziala
* Mari-mutil handi baten bluesa pdf bertsioan, doan jaisteko

## Erreferentziak